62019CO0389_INF
Определение на заместник-председателя на Съда от 21 ноември 2019 г. — Комисия/Швеция
(Дело C‑389/19 P-R) (
1
)
„Обезпечително производство — Обжалване — Членове 278 ДФЕС и 279 ДФЕС — Молба за спиране на изпълнението — Молба за постановяване на временни мерки — Регламент (ЕО) № 1907/2006 — Химични вещества — Регистрация, оценяване, разрешаване и ограничаване на тези вещества — Решение на Комисията, с което се разрешават някои видове употреба на оловен сулфохромат жълт и на оловен хромат молибдат сулфат червен“
1.
Обезпечително производство — Спиране на изпълнението — Временни мерки — Условия за постановяване — Fumus boni juris — Неотложност — Значителна и непоправима вреда — Кумулативен характер — Сравнително претегляне на засегнатите интереси
(членове 278 ДФЕС и 279 ДФЕС; член 160, параграф 3 от Процедурния правилник на Съда)
(вж. т. 32)
2.
Обезпечително производство — Спиране на изпълнението — Временни мерки — Условия за постановяване — Fumus boni juris — Разглеждане prima facie на правните основания, изтъкнати в подкрепа на жалбата по главното производство — Жалба, подадена от Комисията — Отмяна на решение за изпълнение на Комисията, с което се разрешават някои видове употреба на канцерогенни и токсични за репродукцията вещества, включени в приложение XIV към Регламент № 1907/2006 — Отхвърляне на искането за запазване на последиците на обжалваното решение в случай на отмяната му — Основание, с което се повдига въпросът за точния обхват на член 56, параграф 1, буква г) от този регламент — Основание, което сочи наличието на сложни правни въпроси — Основание, чието посочване на пръв поглед не е лишено от основателност
(членове 278 ДФЕС и 279 ДФЕС; член 56, параграф 1, буква г) от Регламент № 1907/2006 на Европейския парламент и на Съвета)
(вж. т. 49—61)
3.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Понятие — Възможност изпълнението на обжалваното съдебно решение да причини значителна и непоправима вреда за човешкото здраве поради възможното пускане на пазара на спорните вещества — Включване
(членове 278 ДФЕС и 279 ДФЕС; член 1, параграфи 1 и 3, член 60, параграф 9 и член 61, параграф 1 от Регламент № 1907/2006 на Европейския парламент и на Съвета)
(вж. т. 70—81, 91 и 95)
Диспозитив
1)
Спира изпълнението на решението на Общия съд на Европейския съюз от 7 март 2019 г., Швеция/Комисия (T‑837/16, EU:T:2019:144), до обявяването на решението, с което ще се сложи край на производството по обжалване по дело C‑389/19 P.
2)
Не се произнася по съдебните разноски.
(
1
)	ОВ C 246, 22.7.2019 г.